Kaapstad vrou vas oor R2 m. daggaArgieffoto Foto: weedmexico.com ŉ 26-jarige vrou is Dinsdagmiddag in Kaapstad in hegtenis geneem nadat sy glo met saamgeperste dagga ter waarde van R2 miljoen betrap is. “Lede van ŉ gespesialiseerde dwelmspan het ŉ wenk opgevolg en die huis in 16de Laan in Philippi deursoek,” het lt.kol. André Traut, woordvoerder van die polisie, gesê. “ŉ 26-jarige vrou is op die toneel in hegtenis geneem op aanklag van die besit van saamgeperste dagga ter waarde van nagenoeg R2 miljoen.” Traut het verduidelik die dagga was netjies in bokse en pakkies verpak, en dit wil voorkom of dit gereed was vir verspreiding. “Die polisie het ook beslag gelê op ŉ groot bedrag kontant.” Die vrou, wat tydens die klopjag alleen in die huis was, sal na verwagting Woensdag in die hof verskyn. “Die moontlikheid van verdere inhegtenisnemings word nie uitgesluit nie,” het Traut bygevoeg.